by Γιάννης Νικολάου 10 Feb 2017
Ο CEO του Facebook, Mark Zuckerberg, επιδεικνύει ένα νέο τρόπο για να αλληλεπιδράσετε με το Oculus Rift VR headset.
Ας πάρουμε όμως τα πράγματα από την αρχή. Πριν λίγες ώρες, δημοσίευσε ένα σετ φωτογραφιών από μία επίσκεψη σε ερευνητικό κέντρο VR της Oculus (που ανήκει πλέον φυσικά στο Facebook) στο Redmond, ένα χώρο όπου μία ομάδα με επικεφαλής επιστήμονα τον Michael Abrash εργάζεται πάνω σε hardware επόμενης γενιάς. Κι ενώ οι περισσότερες από τις φωτογραφίες δείχνουν τις δυνατότητες της εγκατάστασης, σε μία ο Zuckerberg αποκτά... δυνατότητες υπερήρωα χάρη σε ένα ζευγάρι λευκά γάντια με motion control.
"Δουλεύουμε πάνω σε νέους τρόπους για να φέρουμε στα χέρια σας την εικονική και την επαυξημένη πραγματικότητα. Φορώντας αυτά τα γάντια, μπορείτε να σχεδιάσετε, να γράψετε σε ένα εικονικό πληκτρολόγιο, ακόμη και να πυροβολήσετε σαν το Spider Man. Αυτό είναι ό, τι κάνω εδώ », έγραψε στην λεζάντα ο Zuckerberg και προκάλεσε χαμό σχολίων.
Δεν υπάρχουν πολλές λεπτομέρειες για τα VR γάντια της Oculus ακόμη (πρόκειται φυσικά για prototype μοντέλο), ωστόσο φαίνεται ότι θα έχουν μινιμαλιστική κατασκευή και ότι θα συνδυάζονται (πιθανώς ασύρματα) με τα Oculus Rift ακουστικά. Άγνωστο πάντως πότε θα τα δούμε στην αγορά...
facebook,Mark Zuckerberg,Oculus,Oculus VR gloves,VR
IFA 2020: Νέο concept διεξαγωγής και νέα ημερομηνία 11:00 πμ